NASA fillon misionin e dërgimit në tokë të mostrave të asteroidit
Anija hapësinore Osiris-Rex filloi rrugëtimit drejt asteroidit Bennu në shtator të vitit 2016, dhe mbërriti atje në dhjetor 2018. 
Sot niset drejt tokës një sasi mostrash të grumbulluara nga një anije hapësinore e NASA-s mbi sipërfaqen e asteroidit Bennu. Agjencia hapësinore amerikane synon që nga analiza e këtyre dëshmive, të mësojë më shumë për mënyrën se si u krijua sistemi ynë diellor dhe vetë jeta mbi tokë. Mostrat pritet të mbërrijnë në Tokë në vitin 2023, shtatë vjet pas fillimit të këtij misioni. Kanë kaluar mbi gjashtë muaj që kur anija hapësinore e NASA-s, Osiris-Rex, zbriti mbi sipërfaqen e asteroidit Bennu, kontakti që mundësoi grumbullimin e mostrave me qëllim të dërgimit të tyre në tokë për studime. Agjencia hapësinore thotë se të hënën anija do të largohet nga zona afër asteroidit në drejtim të tokës, me ngarkesën e vlefshme që peshon më pak se një kilogram. Rrugëtimi i gjatë prej 2.3 miliardë kilometrash, që është sa një rrotullim i dyfishtë i anijes rreth diellit, pritet të zgjasë dy vite e gjysmë. “”, thotë Nayu Castro, menaxhere e misionit. Osiris-Rex filloi rrugëtimit drejt asteroidit Bennu në shtator të vitit 2016, dhe mbërriti atje në dhjetor 2018. Zonja Castro thotë se largimi i anijes ditën e hënë konsiderohet si moment shumë i rëndësishëm në misionin shtatë-vjeçar, pasi anija që ka madhësinë e një furgoni tani mban një ngarkesë të çmuar. ““, tha ajo. Para nisjes, Osiris-Rex kreu një kalim të fundit pranë asteroidit, duke shkrepur disa fotografi të sipërfaqes ku janë mbledhur mostrat. Udhëheqësja e misionit të NASA-s thotë se operacioni kishte sfidat e veta. “”, tha zonja Castro. Asteroidi i pasur me karbon, Bennu, i cili ndodhet në orbitën e diellit, besohet se ruan dëshmi të blloqeve të sistemit diellor. Shkencëtarët thonë se mbetjet mund të ndihmojnë shpjegimin se si u krijuan planetet e sistemit tonë diellor para miliarda vitesh dhe se si filloi jeta në tokë. Mostrat mund të ndihmojnë edhe në përmirësimin e shanseve që toka të mbrohet nga një asteroid që mund të rrezikojë njerëzimin. ““, tha udhëheqësja e misionit. Në shtator të vitit 2023 mostrat arrijnë në Tokë, duke zbritur me parashutë mbi shkretërirën në Jutah, shtatë vite pas nisjes së anijes hapësinore nga Kepi Kanaveral i Floridës.